98/184/EY: Komission päätös, tehty 25 päivänä helmikuuta 1998, kyselylomakkeesta vaarallisten jätteiden polttamisesta annetun neuvoston direktiivin 94/67/EY täytäntöönpanoon liittyviä jäsenvaltioiden kertomuksia varten (neuvoston direktiivin 91/692/ETY täytäntöönpano) (ETA:n kannalta merkityksellinen teksti)



Virallinen lehti nro L 067 , 07/03/1998 s. 0048 - 0050



KOMISSION PÄÄTÖS, tehty 25 päivänä helmikuuta 1998, kyselylomakkeesta vaarallisten jätteiden polttamisesta annetun neuvoston direktiivin 94/67/EY täytäntöönpanoon liittyviä jäsenvaltioiden kertomuksia varten (neuvoston direktiivin 91/692/ETY täytäntöönpano) (ETA:n kannalta merkityksellinen teksti) (98/184/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eräiden ympäristöä koskevien direktiivien täytäntöönpanoon liittyvien kertomusten standardoinnista ja järkeistämisestä 23 päivänä joulukuuta 1991 annetun neuvoston direktiivin 91/692/ETY (1) ja erityisesti sen 5 ja 6 artiklan, ottaa huomioon vaarallisten jätteiden polttamisesta annetun neuvoston direktiivin 94/67/EY (2), sekä katsoo, että direktiivin 94/67/EY 17 artiklassa säädetään, että jäsenvaltioiden on laadittava kertomus kyseisen direktiivin täytäntöönpanosta direktiivin 91/692/ETY 5 artiklan mukaisesti, kertomus on laadittava kyselylomakkeen tai kaavan pohjalta, jonka komissio laatii direktiivin 91/692/ETY 6 artiklassa säädetyn menettelyn mukaisesti, ensimmäinen kertomus koskee ajanjaksoa vuodesta 1998 vuoteen 2000 mainitut vuodet mukaan lukien, ja tässä päätöksessä tarkoitetut toimenpiteet ovat edellä mainitun direktiivin 6 artiklan mukaisesti perustetun komitean lausunnon mukaiset, ON TEHNYT TÄMÄN PÄÄTÖKSEN: 1 artikla Hyväksytään tähän päätökseen liitetty kyselylomake, joka koskee vaarallisten jätteiden polttamisesta annettua neuvoston direktiiviä 94/67/EY. 2 artikla Jäsenvaltioiden on käytettävä kyselylomaketta pohjana laatiessaan kertomuksen, joka niiden on annettava komissiolle direktiivin 91/692/ETY 5 artiklan ja direktiivin 94/67/EY 17 artiklan mukaisesti. 3 artikla Tämä päätös on osoitettu kaikille jäsenvaltioille. Tehty Brysselissä 25 päivänä helmikuuta 1998. Komission puolesta Ritt BJERREGAARD Komission jäsen (1) EYVL L 377, 31.12.1991, s. 48 (2) EYVL L 365, 31.12.1994, s. 34 LIITE KYSELYLOMAKE vaarallisten jätteiden polttamisesta annetun direktiivin 94/67/EY saattamisesta osaksi kansallista lainsäädäntöä ja täytäntöönpanemisesta annettavia jäsenvaltioiden kertomuksia varten Viitatkaa vastauksissanne tietoihin, jotka on jo toimitettu komissiolle. I. SAATTAMINEN OSAKSI KANSALLISTA LAINSÄÄDÄNTÖÄ 1. a) Onko komissiolle toimitettu yksityiskohtaiset tiedot direktiivin noudattamiseksi annetuista laeista, asetuksista ja hallinnollisista määräyksistä? (Kyllä/Ei) b) Jos vastaus kohtaan a on "ei", ilmoittakaa miksi. II. DIREKTIIVIN TÄYTÄNTÖÖNPANO 1. a) Mitä 3 artiklan 1 kohdassa edellytettyjä yleisiä toimenpiteitä on toteutettu polttolaitosten suunnittelusta, varustuksesta ja käytöstä johtuvan ympäristön pilaantumisen ehkäisemiseksi? b) Ilmoittakaa 3 artiklan 1 kohdan nojalla myönnettyjen lupien määrä sekä vastaavat toimintakapasiteetit, jos nämä tiedot ovat saatavilla. 2. a) Mitä yleisiä vaatimuksia on asetettu polttolupien myöntämiselle 3 artiklan 4 kohdan nojalla? b) Onko 3 artiklan 3 kohdassa vaadittuun prosenttimäärään myönnetty poikkeuksia kuuden kuukauden kuluessa toiminnan käynnistymisen jälkeen 3 artiklan 4 kohdan nojalla? (Kyllä/Ei) c) Jos vastaus kohtaan b on "kyllä", ilmoittakaa miksi. d) Ilmoittakaa 3 artiklan 3 kohdan mukaisesti myönnettyjen lupien määrä ja rinnakkaispoltettavan jätteen sallittu kokonaismäärä, jos nämä tiedot ovat saatavilla. 3. Mitä yleisiä toimenpiteitä on toteutettu 4 artiklan nojalla sen varmistamiseksi, että artiklassa säädetyt tiedot ovat yleisön saatavilla? 4. a) Mitä yleisiä toimenpiteitä on toteutettu 5 artiklan nojalla jätteen toimittamisen ja vastaanoton aiheuttamien ympäristöhaittojen estämiseksi tai vähentämiseksi? b) Ilmoittakaa niiden poikkeuksien lukumäärä, jotka on myönnetty 5 artiklan 2 ja 3 kohdan säännöksiin 5 artiklan 4 kohdan nojalla, jos nämä tiedot ovat saatavilla. 5. a) Onko 6 artiklan 4 kohdan nojalla sallittu muita vaatimuksia kuin ne, joista säädetään 6 artiklan 2 kohdassa? (Kyllä/Ei) b) Jos vastaus kohtaan a on "kyllä", ilmoittakaa tarkasti tapausten määrä ja kussakin tapauksessa hyväksytyt ehdot sekä tulokset tehdyistä tarkistuksista. c) Mitä yleisiä toimenpiteitä on toteutettu 6 artiklan 3 kohdan noudattamiseksi? d) Mitä 6 artiklan 6 kohdassa edellytettyjä yleisiä toimenpiteitä on toteutettu sen varmistamiseksi, että päästöt ilmaan eivät johda ilman merkittävään pilaantumiseen maanpinnalla? 6. a) Mitä yleisiä toimenpiteitä on toteutettu 6 artiklan 5 kohdassa ja 7 artiklan 1 ja 2 kohdassa säädettyjen vaatimusten täyttämiseksi? b) Mitä määräyksiä on annettu puhdistus- tai mittauslaitteiden seisokkien, häiriöiden tai vikojen pisimmästä sallitusta ajasta 12 artiklan 2 kohdan nojalla? Mitä määräyksiä on annettu toimivaltaisille viranomaisille välittömästi annettavasta tiedosta 12 artiklan 1 kohdan nojalla, jos 6 artiklan 5 kohdassa ja 7 artiklan 1 ja 2 kohdassa säädetyt päästöjen raja-arvot on ylitetty? c) Onko muille kuin 7 artiklassa mainituille päästöille asetettu raja-arvot kansallisessa lainsäädännössä? (Kyllä/Ei) d) Jos vastaus kohtaan c on "kyllä", ilmoittakaa tarkasti perusteet ja kaikkien päästöjen raja-arvot. e) Mitä toimenpiteitä on toteutettu soveltuvien päästöjä koskevien raja- ja ohjearvojen vahvistamiseksi 7 artiklan 4 kohdan nojalla? 7. Mitä 8 artiklassa edellytettyjä yleisiä toimenpiteitä on toteutettu jätevesipäästöjen minimoimiseksi? 8. a) Mitä 9 artiklassa edellytettyjä yleisiä toimenpiteitä on toteutettu direktiivien 75/442/ETY ja 91/689/ETY noudattamiseksi? b) Ilmoittakaa, hyödynnetäänkö jätteenpolton synnyttämä lämpö, miten se hyödynnetään ja kuinka tehokkaasti, jos nämä tiedot ovat saatavilla. 9. Mitä 10 artiklassa edellytettyjä yleisiä toimenpiteitä on toteutettu mittausvaatimusten, myös liitteen III vaatimusten, noudattamiseksi? 10. Ilmoittakaa laitosten lopullisesta sulkemisesta saatujen 13 artiklan 2 kohdan mukaisten ilmoitusten lukumäärä sekä laitosten polttokapasiteetti, käyttötuntien määrä ja toiminta-aika.